**Všeobecne záväzné nariadeniE**

**obce Topoľnica č. 1/2022**

**ktorým sa vyhlasuje záväzná časť „Územného plánu obce Topoľnica - Zmeny a doplnky č. 3“.**

Obec Topoľnica podľa § 27 ods. 3 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

***n a r i a ď u j e :***

**§ 1**

1. Vyhlasuje sa záväzná časť „Územného plánu obce Topoľnica - Zmeny a doplnky č. 3“. Priestorové vymedzenie obce je znázornené v samostatných výkresoch **č. 2A.1 a 2A.2: Komplexného návrhu priestorového usporiadania a funkčného využitia územia, M 1: 10000 a M 1:5000.**

1. Základné zásady usporiadania územia a limity jeho využitia určené v záväzných regulatívoch funkčného a priestorového usporiadania územia a vymedzenie verejnoprospešných stavieb sú záväznou časťou „Územného plánu obce Topoľnica - Zmeny a doplnky č. 3“, a sú uvedené v textovej časti územného plánu ako kapitola **č. B: Záväzná časť** a sú neoddeliteľnou prílohou č.1 tohto VZN.
2. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené v samostatných výkresoch **č. 2A.1 a 2A.2: Komplexný návrh priestorového usporiadania a funkčného využitia územia, M 1: 10000 a M 1:5000, č. 2B.1 a 2B.2: Komplexný návrh priestorového usporiadania a funkčného využitia územia - záväzná časť riešenia a verejnoprospešné stavby, M 1: 5000 a M 1:10000,** „Územného plánu obce Topoľnica - Zmeny a doplnky č. 3“, a sú neoddeliteľnými prílohami č. 2, 3, 4 a 5 tohto VZN.

**§ 2**

Dokumentácia schváleného „Územného plánu obce Topoľnica - Zmeny a doplnky č. 3“ je uložená a možno do nej nahliadnuť na Okresnom úrade Trnava, odbore výstavby a bytovej politiky a na Obecnom úrade v Topoľnici.

**§ 3**

Toto VZN bolo schválené uznesením č. 272 / OZ – 2022 na 28. zasadnutí obecného zastupiteľstva obce Topoľnica dňa 22.03.2022. Toto nariadenie nadobúda účinnosť 15-tym dňom od vyvesenia.

**§ 4**

Správne konania, ktoré boli začaté pred dňom účinnosti tohto VZN, sa dokončia podľa predpisov platných v čase začatia správneho konania.

Návrh VZN vyvesený dňa: 08.02.2022

VZN vyvesené dňa: 25.03.2022

VZN zvesené dňa: .............. *(musí byť vyvesené min. 30 dní – podľa Stav. zákona)*